Antonio Olives Quintás

Antonio Olives Quintás, nado en Ferrol en 1952 e finado na Habana o 16 de novembro de 2009, foi un profesor e político galego.

 Traxectoria 
Diplomado en Maxisterio pola Universidade de Santiago de Compostela e en Filoloxía inglesa pola UNED, exerceu como profesor durante 26 anos no sector privado, antes de dar o paso á actividade política.Datos biográficos de Olives Quintás  en Galicia Política.

Integrante do Partido Gallego Independiente, foi deputado do Parlamento de Galicia por UCD en 1981, do que foi secretario dende o 21 de outubro de 1982. En 1983 foi un dos promotores de Coalición Galega con Pablo González Mariñas e Xosé Henrique Rodríguez Peña. Volveu ser deputado na II lexislatura (1985-1989) por Coalición Galega e pasou a Grupo Mixto en novembro de 1986.López Latorre, Rafael. Trinta anos do Parlamento de Galicia. Parlamento de Galicia. 2011. Páxinas 16, 17, 48, 69. [ISBN 978-84-7836-097-0] Posteriormente integrouse no PNG sendo o seu número dous e portavoz parlamentario. En 1989 encabezou a lista do PNG na candidatura da coalición Europa dos Pobos ao Parlamento Europeo.

Abandonou a vida política e dirixiu varias empresas de relacións internacionais que tiñan a súa dirección centralizada en Cuba, onde faleceu o 16 de novembro de 2009.Noticia do seu falecemento  en El Correo Gallego. 17 de novembro de 2009.

 Notas 

Categoría:Deputados do Parlamento de Galicia por UCD
Categoría:Deputados do Parlamento de Galicia por CG
Categoría:Políticos de Coalición Galega
Categoría:Alumnos da Universidade de Santiago de Compostela
Categoría:Deputados da I Lexislatura do Parlamento de Galicia
Categoría:Deputados da II Lexislatura do Parlamento de Galicia